Základná škola s materskou školou Liptovská Teplá, Hlinisko 320, 034 83 Liptovská Teplá

Telefónne číslo: 044/4392223, e-mail: skola@zstepla.edu.sk

**Oznamujeme rodičom, že zápis detí do materskej školy na školský rok 2018/2019 bude prebiehať v dňoch od 2. 5. - do 4. 5. 2018 v materskej škole v čase od 07:00 do 16:00 hod.**

Na predprimárne vzdelávanie v materských školách sa prijímajú deti v súlade § 59 zákona č. 245/2008 Z. z. a v súlade § 3 vyhlášky Ministerstva školstva Slovenskej republiky č. 306/2008 Z. z. o materskej škole v znení vyhlášky Ministerstva školstva Slovenskej republiky č. 308/2009 Z. z. (ďalej len „vyhláška MŠ SR č. 306/2008 Z. z.“).

**Podmienky prijímania:**

* prednostne sa do MŠ prijímajú deti, ktoré dovŕšili piaty rok veku,
* deti s odloženým začiatkom plnenia povinnej školskej dochádzky,
* deti s dodatočne odloženým začiatkom plnenia povinnej školskej dochádzky.

**Ostatné podmienky prijímania detí:**

Ak je počet detí prihlásených do materskej školy na nasledujúci školský rok vyšší, ako je možné prijať v zmysle § 28 ods. 10 až 15 zákona č. 245/2008, riaditeľ ZŠ s MŠ rozhodne o prijatí podľa poradia:

- deti, ktoré dovŕšia k 31. decembru vek päť rokov,

- deti, ktoré dovŕšia k 31. augustu vek 4 roky,

- deti, ktoré dovŕšia k 31. decembru vek 3 roky.

Riaditeľ školy je oprávnený vyhovieť žiadosti o prijatie do MŠ bez použitia predchádzajúcich kritérií, po preskúmaní oprávnených požiadaviek rodičov.